Yuri Orlov (spilt av Nicolas Cage) er den eldste sønnen i en familie med ukrainske migranter til USA. På begynnelsen av 1980-tallet besøker Yuri en restaurant, hvor han blir vitne til at russisk mafia dreper to leiemordere. Yuri blir dermed inspirert til å begynne med våpen-handel. Han sammenligner det konstante behovet for våpen, med et lignende menneskelig behov for mat. Etter å ha gjennomført sitt første salg, overbeviser Yuri broren sin Vitaly (spilt av Jared Leto) om å bli hans samarbeidspartner. Brødrene velger å forlate foreldrenes restaurant, og de slår seg sammen som våpen-selgere.